Sign in / Join .st0{fill:#34437F;} .st1{fill:#878787;} Sunday, December 12, 2021 ikteb hawn… Fittex Birkirkara miżmuma minn Mosta Minn Cristian Muscat December 12, 2021 Ritratt: Dominic Borg Cristian Muscat Birkirkara ......… 2 Mosta ............… 2 Birkirkara sfaw miżmuma fi draw diżappuntanti ta' 2-2 minn Mosta, b'dan id-draw jista' jitqies bħala wieħed ġust hekk kif iż-żewġ timijiet kellhom il-mumenti pożittivi tagħhom. B'hekk wara d-draw ta' mingħajr goals kontra Valletta, dan kien it-tieni draw konsekuttiv għall-Istripes, waqt li din kienet ir-raba' partita nfila mingħajr rebħa għal Mosta. Kienu Mosta li fetħu l-iskor, fit-12-il minuta, proprju fl-ewwel azzjoni pe­rikoluża meta minn azzjoni ta' free-kick mogħti minn Ivan Doric, SUNDAY AKINBULE kien fil-post it-tajjeb u fil-mument opportun u permezz ta' daqqa ta' ras preċiża mill-viċin tefa' l-ballun fir-rokna tax-xibka. Birkirkara wieġbu fl-24 minuta permezz ta' xutt fil-baxx ta' Luke Montebello li ġie salvat f'żewġ tentattivi mill-goalkeeper Christoffer Mafoumbi. L-Istripes komplew jippressaw għall-goal tad-draw u fil-35 minuta, Kilian Be­vis xeħet cross-shot fil-baxx b'Luke Montebello minn taħt il-lasti jara t-tentattiv tiegħu jintemm għoli. Mosta wieġbu eżattament qabel tmiem l-ewwel taqsima b'xutt bid-dawra ta' Zachary Brincat mid-distanza li iżda ntemm għoli. Fit-tieni taqsima, Birkirkara ħarġu aktar aggressivi u fit-48 minuta irnexxiehom iġibu l-iskor indaqs meta minn free-kick ta' Diego Venancio, il-ballun ġie ppanċjat minn Mafoumbi, biex mir-rebound, KILIAN BE­VIS minn taħt il-lasta tefa' ġewwa. Fis-56 minuta, Mosta reġgħu marru fil-vantaġġ permezz ta' xutt mill-viċin ta' JOHNSON NSUMOH li ġie devjat għal ġewwa minn di­fensur avversarju. Birkirkara wettqu reazzjo­ni tajba u fit-78 minuta kisbu d-draw b'xutt fil-baxxa ta' CAIN ATTARD. Żewġ minuti wara Akinbule resaq viċin iżda x-xutt tiegħu ħabat man-naħa ta' barra tax-xibka. Fid-89 minuta, William Donkin, avvanza tajjeb iżda sab lill-goalkeeper Karkariż, Daniel Marcio Fernandes attent biex evitagoal ċert. REFEREES: Duncan Sultana, Paul Apap RABA' UFF: Alex Johnson SKORERS: S. Akinbule 12, J. Nsumoh 56 (M), K. Bevis 48, C. Attard 78 (B) AMMONITI: T. Farrugia, R. Morisco, I. Doric (M), E. Ruiz, R. Scicluna (B) Artiklu preċedenti L-ilbies tal-maskra obbligatorja… il-maġġoranza jikkonformaw, oħrajn jilmentaw Artiklu li jmiss Is-Sindku tan-Naxxar tintalab tirreżenja minħabba kunflitt ta' interess ĦALLI RISPOSTA Ħassar ir-risposta Jekk jogħġbok ikteb il-kumment tiegħek! Jekk jogħġbok iktebismek hawn Daħħalt l-indirizz elettronliku tiegħek mhux corrett Jekk jogħġbok ikteb l-indirizz elettroniku tisgħek hawn